CELEX: 62015TA0722
Language: lt
Date: 2018-12-12 00:00:00
Title: Sujungtos bylos T-722/15–T-724/15: 2018 m. gruodžio 12 d. Bendrojo Teismo sprendimas byloje Interessengemeinschaft privater Milchverarbeiter Bayerns ir kt. / Komisija (Valstybės pagalba — Pagalba Bavarijos federacinės žemės pieno sektoriui — Pieno kokybės patikrų finansavimas — Sprendimas, kuriuo pagalba pripažįstama nesuderinama su vidaus rinka — Teisė dalyvauti administracinėje procedūroje — SESV 108 straipsnio 2 dalis — Reglamento (EB) Nr. 659/1999 6 straipsnio 1 dalis)

25.2.2019   
            
            
               LT
            
            
               Europos Sąjungos oficialusis leidinys
            
            
               C 72/15
            
         
      2018 m. gruodžio 12 d. Bendrojo Teismo sprendimas byloje Interessengemeinschaft privater Milchverarbeiter Bayerns ir kt. / Komisija
      
      (Sujungtos bylos T-722/15–T-724/15) (1)
      
      ((Valstybės pagalba - Pagalba Bavarijos federacinės žemės pieno sektoriui - Pieno kokybės patikrų finansavimas - Sprendimas, kuriuo pagalba pripažįstama nesuderinama su vidaus rinka - Teisė dalyvauti administracinėje procedūroje - SESV 108 straipsnio 2 dalis - Reglamento (EB) Nr. 659/1999 6 straipsnio 1 dalis))
      (2019/C 72/18)
      Proceso kalba: vokiečių
      
         Šalys
      
      
         Ieškovė byloje T-722/15: Interessengemeinschaft privater Milchverarbeiter Bayerns eV (Mertingenas, Vokietija), iš pradžių atstovaujama advokatų C. Bittner ir N. Thies, vėliau advokato C. Bittner
      
         Ieškovė byloje T-723/15: Genossenschaftsverband Bayern eV (Miunchenas, Vokietija), iš pradžių atstovaujama advokatų C. Bittner ir N. Thies, vėliau advokato C. Bittner
      
         Ieškovė byloje T-724/15: Verband der Bayerischen Privaten Milchwirtschaft eV (Miunchenas), iš pradžių atstovaujama advokatų C. Bittner ir N. Thies, vėliau advokato C. Bittner
      
         Atsakovė: Europos Komisija, atstovaujama T. Maxian Rusche, K. Herrmann ir P. Němečková, padedamų advokato P. Melcher
      
         Dalykas
      
      SESV 263 straipsniu grindžiamas ieškinys iš dalies panaikinti 2015 m. rugsėjo 18 d. Komisijos sprendimą (ES) 2015/2432 dėl valstybės pagalbos SA.35484 (2013/C) (ex SA.35484 [2012/NN]), kurią Vokietija suteikė pieno kokybės patikroms pagal Pieno ir riebalų įstatymą (OL L 334, 2015, p. 23).
      
         Rezoliucinė dalis
      
      
                  1.
               
               
                  Panaikinti 2015 m. rugsėjo 18 d. Komisijos sprendimo (ES) 2015/2432 dėl valstybės pagalbos SA.35484 (2013/C) (ex SA.35484 [2012/NN]), kurią Vokietijos Federacinė Respublika suteikė pieno kokybės patikroms pagal Pieno ir riebalų įstatymą, 1–4 straipsnius tiek, kiek juose nuspręsta, kad Vokietijos Federacinės Respublikos suteikta valstybės pagalba, kiek tai susiję su Bavarijoje atliktomis pieno kokybės patikromis, yra nesuderinama su vidaus rinka, ir nurodyta šią pagalbą susigrąžinti.
               
            
                  2.
               
               
                  Europos Komisija padengia savo ir Interessengemeinschaft privater Milchverarbeiter Bayerns eV, Genossenschaftsverband Bayern eV ir Verband der Bayerischen Privaten Milchwirtschaft eV patirtas bylinėjimosi išlaidas.
               
            
         (1)  OL C 59, 2016 2 15.